SARL-NUUS SONDAG 30 Desember 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 


OKOSA Lê DIE NUWE KONSEP NASIONALE RADIOFREKWENSIEPLAN 
TER TAFEL 


MIN GROEI VERLEDE WEEK IN DIE ANTENNAVEDEDIGINGSFONDS 
MAAK GEREED VIR DIE JEUGNAELLOOP OP 238 FEBRUARIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


OKOSA Lê DIE NUWE KONSEP NASIONALE RADIOFREKWENSIEPLAN 
TER TAFEL 


OKOSA het `n konsep van die Nasionale Radiofrekwensieplan vir kommentaar 
teen 8 Februarie 2013 voorgelê. Hierdie nuwe plan is die basisdokument vir die 
toekenning van die spektrum aan `n verskeidenheid van dienste. Die naastenby 
200-bladsy dokument vereis noukeurige beskouing ten einde te verseker dat 
toekenning ten opsigte van die amateurgarde in alle opsigte gedek is, in besonder 
ten opsigte van die BHF-, UHF- en Mikrogolfbande. Gazette nommer 36025 
is beskikbaar by www.amateurradio.org.za/SARLREGULATORYWG. htm. 
Radioamateurs word vriendelik versoek om hierdie dokument in detail te 
bestudeer en daarna, terugvoering aan die SARL se Regulatoriese Werkgroep, 
nie later nie as 15 Januarie 2013, te voorsien, asseblief. Stuur insette na 
sarlregwg@sarl.org.za. 


Een onmiddelike positiewe aspek is dat die nuwe toekenning van 472 479 kHz 
tot amateurradio aangedui word as sekondêre toekenning wat die weg baan vir 
toekenning sodra en wanneer die PLAN aanvaar is. 


Die SARL het aansoek aan OKOSA gerig vir die uitbreiding van die 160 meter- 
band. Hiervoor was nie in die konsepdokument voorsien nie. Daar is egter 'n 
voetnota wat die weg baan vir verdere bespreking. Voetnota 5.096 lys `n aantal 
lande waar bepaalde administrasies 1 810 tot 2 000 kHz aan die amateurradio- 
diens mag toeken na raadpleging met buurlande. 


Die SARL sal op `n deurlopende grondslag die moontlikhede van banduitbreid- 
ings nastreef. 


Die nuwe SARL Regulatoriese Werkgroep vergader vroeg gedurende Januarie 
2013. Gemelde Werkgroep beskik tans oor drie lede maar versoek meer radioa- 
mateurs wat in regulatoriese aangeleenthede belangstel om spoedig hulle dienste 
aan te bied stuur asseblief u besonderhede na sarlregwg@sarl.org.za. 


MIN GROEI VERLEDE WEEK IN DIE ANTENNAVEDEDIGINGSFONDS 


Tans staan die antennaverdedigingsfonds op R25 650 wat net oor 50% van die 
mikpunt van R50 000 is. Baie dankie aan radioamateurs en klubs wat reeds 
bygedra het. U ondersteuning word hoog op prys gestel. 


Soos ons die nuwe jaar betree en klubs weer aktief raak en vergaderings begin 
hou, vertrou ons dat daar meer bydraes van klubs sal inkom. 


Om te sien wie reeds bygedra het, besoek www.sarl.org.za en kies ADF uit die 
linkerhandse spyskaart. 


Op die ADF-bladsy kan besonderhede van die fonds gesien word en wat en 
waarom die SARL dit doen om dit vir radioamateurs moontlik te maak om 
antennatorings op te rig sonder om eindelose papierwerk te verrig en kostes aan 
te gaan. 


MAAK GEREED VIR DIE JEUGNAELLOOP OP 23 FEBRUARIE 


Die SARL se jeugnaelloop sal op 23 Februarie gehou word en nie langer op 
Jeugdag op 16 Junie nie. Die rede vir die verandering is omdat daar so baie 
aktiwiteite op Nasionale Jeugdag plaasvind en skole en jongmense dit moeilik 
vind om aan al die aktiwiteite deel te neem. Die naelloop vind van 10:00 tot 
12:00 SAT plaas met `n spesiale aktiwiteit reeds om 09:00. 


Die SARL wil graag `n oudio-opname saamstel van die opinies van jong radioam- 
teurs oor amateurradio en waarom hulle by amateurradio betrokke geraak het. 


Die opnames sal telefonies vanaf die middel tot aan die einde van Januarie 
gedoen word. 'Ten einde daaraan deel te neem, stuur `n e-pos met u naam, 
roepsein en telefoonnommer aan youth@sarl.org.za en u sal gekontak word om 
`n datum en tyd vir die opname te reël. Alle deelnemers sal aan `n gelukstrekking 
vir waardevolle pryse deelneem. 


Hou SARLNUUS en die SARL se webwerf dop vir verdere inligting. 
SARL SE BLOU BOEK 


Die SARL se Blou Boek is nou aan lyn beskikbaar met volle besonderhede 
aangaande 2013 se kompetisies, reëls, logboekinligting en alles wat u moet weet 
om aan kompetisies deel te neem en pret te geniet. Wel, dit is nie eintlik `n blou 
boek nie, dit is 'n PDF-lêer wat u kan aflaai en op u rekenaar of tablet kan lees. 


Die naam Blou Boek is ontleen aan jare gelede toe dit in A5-formaat met `n 
blou omslag uitgegee is. 


Om dit af te laai, besoek www.sarl.org.za, gaan na die indeks, kies C op die 

Spyskaart en u kan die kompetisiehandboek aflaai. Die volledige adres verskyn in 

die geskrewe uitgawe van hierdie bulletin, dit is www.sarl.org.za/public/contests/contestrules.asp. 
(Bulletinuitsaaiers hoef nie hierdie lang adres te lees nie). 


6 METER STASIE IN ANTARKTIKA GEAKTIVEER TE WORD 


Begin om in Februarie te luister vir Craig Hayhow, VK6JJJ, wat met die roep- 
sein VKOJJJ van die kus van MacRobertson Land en Australië se basis by 
Mawson op die lug sal wees. Hy kom op 10 Februarie daar aan en beplan die 
oprigting van `n 6 m baken om voortplanting op daardie band te toets. Die baken 
se roepsein sal VKORTM wees met 400 W in 'n 5 element Yagi. Vir kontakte 
in die HF-bande sal hy `n Flex 5O0O00A en `n versterker en `n driehoekantenna 
gebruik. @SL via VK8ZA7Z. 


JAG LIONS-IN-THE-AIR 


Hierdie geleentheid vind plaas oor die naweek naaste aan 13 Januarie, die ge- 
boortedatum van Melvin Jones, die stigter van die Lions organisasie. In 2013, 
sal dit die naweek van 12 en 13 Januarie wees. 


Dit is nie 'n kompetisie nie, maar 'n geleentheid vir Lions om groete oor te 
dra aan ander Lions en Lionsklubs. Radioamateurs en lede van die verskillende 
Lionsklubs kom bymekaar en die Lions mag met ander Lions praat onder toesig 
van `n gelisensieerde radioamateur. Gewoonlik word die naam en nommer van 
die Lionsklub uitgeruil. 


Kontak Rad Handfield-Jones, ZS6RAD, met e-posadres rad.handfield- 
jones@pixie.co.za en Willie Axford, ZS5WI, met adres zs5wi@telkomsa.net vir 
meer inligting. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Al die sigbare sonvlekke is tans stabiel sonder enige kanse vir groot son- 
fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 40. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 12 en 13 Januarie - Jag LIONS-IN-THE-AIR. 15 
Januarie laaste dag om kommentaar in te stuur oor die Nasionale Radiofrekwen- 
sieplan aan sarlregwg@sarl.org.za. 31 Januarie Sluitingsdatum vir insending 
van nominasies vir Raadslede vir die volgende termyn en mosies vir die 2013 
AJV. 31 Januarie - Laaste dag vir indiening van `n verkorte resume van `n 
beoogde aanbieding vir SA AMSAT RUIMTESIMPOSIUM op 18 Mei 2013 na 


saamsat@sarl.org.za 23 Februarie SARL se Jeugnaelloop 10:00 tot 12:00 SAT 
en 'n spesiale gebeurtenis beginnende om (09:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday(@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n voorspoedige 
nuwe jaar toe. 


U het geluister na `n nuusbulletin van die Suid-Afrikaanse Radioliga, met ver- 
talings deur Arthur Jordaan, ZS1AITJ, en George Honiball, ZS6NE, wat ook die 
bulletin saamgestel en geredigeer het. 


Dankie dat u geluister het, 73. 
/EX 


